იოჰანა ბაიშტაინერი

300px|მინი|იოჰანა ბაიშტაინერი (მარცხნივ) 2016 წელი პრემიის გადაცემისას ედოარდო ბრენჩისგან
**იოჰანა ბაიშტაინერი** (Johanna Beisteiner}], დ.  20 თებერვალი, 1976, ვიენერ-ნოიშტადტი, ავსტრია) — ავსტრიელი კლასიკური გიტარისტი.

## ბიოგრაფია
იოჰანა ბაიშტაინერი დაიბადა 1976 წლის 20 თებერვალს ვიენერ-ნოიშტადტში, ვენაში. მან მუსიკის შესწავლა ცხრა წლის ასაკში დაიწყო იოზეფ მატიას ჰაუერის მუსიკალურ სკოლაში, ვინერ-ნოიშტადტში. 1992 წელს იგი ჩაირიცხა ვენის მუსიკისა და სცენური ხელოვნების უნივერსიტეტში და დაამთავრა გიტარის კლასი. ამას გარდა, ბაიშტაინერმა შეისწავლა მუსიკოლოგია და 2005 წელს იმავე უნივერსიტეტში დაიცვა დისერტაცია თემაზე „კლასიკური მუსიკა ფიგურულ სრიალში, სინქრონულ ცურვასა და მხატვრულ ტანვარჯიშში“ ().

იოჰანა ბაიშტაინერს აქვს ფართო რეპერტუარი — რენესანსიდან თანამედროვეობამდე. მისი შესრულებით სამყაროში პირველად გაჟღედა კომპოზიტორების რობერტ გუიას, რუბენ პაჩეს და ედუარდ შაფრანსკის ნაწარმოებები. გიტარისტი თავადაც ქმნის ორიგინალურ მუსიკას. ბაიშტაინერი თანამშრომლობდა სოჭის სიმფონიურ ორკესტრთან, მალტის ფილარმონიულ ორკესტრთან, უნგრეთის რადიოს სიმფონიურ ორკესტრთან, გრაცის კამერულ ფილარმონიასთან, ბუდაპეშტის სიმებიან კამერულ ორკესტრთან, დირიჟორებთან — ოლეგ სოლდატოვთან, მიშელ კასტელეტთან, ბელა დრაჰოშთან, ახიმ ჰოლუბთან, აგრეთვე არგენტინული ტანგოს მოცეკვავე რაფაელ რამირესთან.

2017 წელს ბაიშტაინერი მალტის დედაქალაქ ვალეტაში გამართულ ბაროკოს მუსიკის საერთაშორისო ფესტივალზე მიიწვიეს, სადაც მან კონცერტები გამართა მანოელის თეატრსა და მალტის ეროვნულ ბიბლიოთეკაში.

2018 წელს რუბენ პაჩემ მას მსოფლიო პრემიერისთვის — საკუთარ სოლო-გიტარაზე შესრულებული „მდინას სიუიტის“ ინტერპრეტატორად ვენის მუსიკფერაინში (Wiener Musikverein) იოჰანა აირჩია. 

2018-2019 წლების სეზონზე მან რენესანსის ეპოქის ნაწარმოებების საკუთარი არანჟირებები შეასრულა ვენის კუნსტისტორიულ მუზეუმში (Kunsthistorisches Museum) პიტერ ბრიგელ უფროსის პროგრამაში, ასევე მიიღო მონაწილეობა დუეტში მსახიობ და მომღერალ კატრინ შტუფლესერთან ერთად.

2022 წლის ოქტომბერში იოჰანა ბაიშტაინერმა საკონცერტო ტურნე გამართა აშშ-ში, რომლის ფარგლებშიც გამოვიდა ნიუ-იორკში, ვაშინგტონში და დარემში (ჩრდილოეთ კაროლინა). ამ საკონცერტო ტურნეს დროს მან წარადგინა თავისი შოუ „Farkas in America“ („ფარკასი ამერიკაში“) — რეციტაციის, მუსიკის და ფლამენკოს ცეკვის კომბინაცია — ნიუ-იორკის ავსტრიულ კულტურულ ფორუმზე და დარემის ხელოვნების საბჭოს PSI თეატრში. ეს შოუ ეფუძნება ებრაულ-ავსტრიელი კომიკოსის კარლ ფარკასის პოეზიის წიგნს „Farkas entdeckt Amerika“ („ფარკასი ამერიკას აღმოაჩენს“), რომელშიც ირონიულად არის აღწერილი მისი ნაცისტური რეჟიმიდან საფრანგეთისა და ესპანეთის გავლით აშშ-ში გაქცევა და იქ ცხოვრება 1938-1942 წლებში.

ბოლო წლების სოლო კონცერტების ფარგლებში, იოჰანა ბაიშტაინერი ასევე ასრულებს ვოკალურ კლასიკურ რომანსებს (მაგ. ფრანც შუბერტის ან ვოლფგანგ ამადეუს მოცარტის) და გამოირჩევა გიტარაზე განსაკუთრებული შესრულების ტექნიკის გამოყენებით.

იოჰანა ბაიშტაინერი უკრავს ესპანურ კლასიკურ გიტარებზე, რომლებიც პაულინო ბერნაბეს (უფროსისა და უმცროსის) მიერაა დამზადებული.

## ჯილდოები
*2008 წელი: „ბროლის თასი“ კონკორდიის თეატრის 200 წლის იუბილე (მონტე-კასტელო-დი-ვიბიო, იტალია)
*2011 წელი: ჰოენშენჰაუზენის ციხესიმაგრის საზოგადოების საპატიო წევრობა, ბერლინი, გერმანია.

## რესურსები ინტერნეტში
* Официальный сайт Йоханны Байштайнер
* Дискография Йоханны Байштайнер на сайте лейбла GRAMY Records  
* Biography Биография Йоганны Байштайнер на сайте *Kultur Tirol*. 2011. 
* *Австрийская гитаристка впервые в Сочи.* Телевизионный отчет, декабрь 2013 г.
* *Впервые в Сочи выступит гитаристка европейского уровня.* Телевизионный отчет, декабрь 2013 г.

## სქოლიო
კატეგორია:გიტარისტები ეროვნების მიხედვით
კატეგორია:გიტარისტები ჟანრისა და ქვეყნის მიხედვით
კატეგორია:ცოცხალი ადამიანები